open-index/open-wikipedia-markdown huggingface dataset:
Henning Valkendorf

**Henning Valkendorf til Glorup** (– død 1535 i Odense) var en dansk adelsmann og riksråd, far til blant andre Christoffer Valkendorf.

Slekten Valkendorf stammet fra landsbyen Walkendorf i Mecklenburg og overtok herregården Glorup på Fyn på 1400-tallet. 

Henning Valkendorf var sønn av Henning Axelsen Valkendorf til Glorup og Anne Andersdatter Passow, og trolig en mann av betydning siden han ble opptatt i riksrådet da Frederik I kom på tronen.

Han var gift to ganger: 
#  Anne Johansdatter Oxe
# Sidsel Jørgensdatter Friis fra Østrup, mor til Christoffer Valkendorf.

Av begge ekteskapene kom en tallrik barneflokk.

## Referanser
Lower Greensand

**Lower Greensand** er en glaukonittholdig grønn sand som ble avsatt i tidlig kritt (Apt) i Londonbassenget i England, og områdene rundt. Nord for Londonbassenget blir den kalt Woburn Sand. I Weald består Lower Greensand av fire avsettingssekvenser: Atherfield Clay, Folkestone Beds, Hythe beds og Sandgate Beds.

## Referanser
Farlig kurs

***Farlig kurs*** er en svensk TV-serie for ungdom fra 1965 i regi av Lasse Sarri og med manus av norske Finn Havrevold. I rollene ses blant andre Jan Tiselius, Claes Thelander og Berta Hall. 

Serien ble vist på NRK TV i 1967.

## Rolleliste
* Jan Tiselius – Göran
* Claes Thelander – Pappa
* Berta Hall – Mamma
* Ingvar Hirdwall – Ulf
* Marianne Hedengrahn – Anne
* Anita Wall – Gun
* Marianne Stjernqvist – Fru Andersson
* Mona Åstrand – Fru Berg
* Björn Berglund – Førstebetjenten

## Referanser


## Eksterne lenker
*
* ''Farlig kurs'' i Svensk Filmdatabas
Jean Bart

**Jean Bart** eller sannsynligvis opprinnelig *Jean Baert* (født 21. oktober 1650 i Dunkerque i Frankrike, død 27. april 1702 samme sted) var en flamsk sjømann som hovedsakelig tjente den franske krone som admiral og kaper.

## Liv og virke

### Bakgrunn
Bart var fra ung alder med på fiskefartøyer. Han tok i 1662, som tolvåring, hyre som skipsgutt på et smuglerskip. Fra han var 16 år tjente han så i den nederlandske marine under admiral Michiel de Ruyter.

### I fransk tjeneste
Da krig brøt ut mellom Frankrike og De forente Nederlandene i 1672 gikk han inn i fransk tjeneste. Siden personer som ikke var født inn i adelen på denne tiden kunne bli offiserer i marinen, ble han kaptein for Dunkerque-kaperne. I denne stilling utviste han så stort et mot at kong Ludvig XIV sendte ham på et spesialoppdrag til Middelhavet, der han utmerket seg stort. Han ble en terror for den nederlandske marine og en alvorlig trussel for handelen til Nederland. Ved en anledning brøt han gjennom ei blokade, smadret flere fiendtlige skip og fraktet mye korn trygt til Dunkerque. Han steg raskt i gradene til kaptein og så til admiral. 

Han oppnådde stor suksess under niårskrigen (1688–1697). I 1689 ble han likevel kapret av engelskmennene og sammen med Claude de Forbin ble han ført til Plymouth. Tre dager senere klarte han å rømme til Bretagne sammen med tyve andre sjømenn i en robåt; roturen til Saint-Malo tok tre dager. 

Han oppnådde stor fremgang i den 29. juni 1694. I et sjøslag ved Texel klarte han å fravriste nederlenderne en erobret kornkonvoi med skandinaviske skip som hadde vært på vei til Frankrike. De befridde skipene kom slik frem til Frankrike. Dette reddet Paris fra hungersnød. For denne bragden ble han slått til *Chevalier de St. Louis* og adlet.

I 1696 rammet han nederlenderne i slaget ved Dogger Bank i 1696.

Freden i Rijswijk (1697) avsluttet hans den aktive tjeneste. Han kapret totalt 386 skip og senket eller satte i brann mange flere. Det ble reist en statue i Dunkerque av ham og han fikk et torg oppkalt etter seg. I den andre verdenskrig, da 70 % av Dunkerque ble ødelagt, overlevde statuen. Mer enn 27 skip i den franske marine, over en periode på 200 år, er blitt oppkalt etter Bart.

## Referanser
Peter Angelis

**Peter Angelis** (født 5. november 1685 i Dunkerque i Frankrike, død 1734 i Rennes) var en fransk kunstner.

Etter å ha tilegnet seg de elementære kunnskaper innen billedkunsten reiste han til Flandern og Tyskland. Han oppholdt seg en tid i Antwerpen der han ble lærer, samt i Düsseldorf der han studerte malerier i kunstgalleriet Electoral Gallery for å forbedre sin kunstneriske dannelse. Han bodde i England årene 1719-1727, og så  begav han seg til Roma i Italia. Med betenkelighet og uten å være pralende stilte han ut sin kunst. Han interesserte seg mer for sin egen kunstneriske utvikling enn begjæret å økonomisk berike seg selv på sine verker.

Angelis skapte blant annet landskapsmalerier med små figurer.

## Referanser
Charles Coquelin

**Charles Coquelin** (født 25. november 1803 i Dunkerque, død 12. august 1852 i Paris) var en fransk nasjonaløkonom.

Coquelin var i perioden 1839–1844 forretningsmann, og medvirket deretter i avisene *Revue des deux mondes* og *Journal des économistes*, og ledet ved sin død redigeringen av *Dictionnaire de l'économie politique* (2 bind, 1852–1853). I sitt hovedarbeide *Du crédit et des banques* (1848) understreket Coquelin nødvendigheten av handelens og næringslivets frihet fra statsinngripen.

## Referanser


## Kilder
* *[[Svensk uppslagsbok]]*. Malmö 1931.
Henri Tresca

**Henri Édouard Tresca** (født 12. oktober 1814 i Dunkerque, død 21. juni 1885 i Paris) var en fransk ingeniør.

Tresca studerre ved École polytechnique i Paris. Han ble senere professor i industriell mekanikk og underdirektør ved Conservatoire des arts et métiers i samme by. For avhandlingen *L'écoulement des solides* mottok han i 1862 Det franske vitenskapsakademis *Grand prix de mécanique*. Han ble medlem i samme akademi i 1872.

## Bibliografi i utvalg
* *Traité élémentaire de géométrie descriptive* (1851)
* *Visite à l'Exposition universelle de 1855* (1855)
* *Mécanique pratique, machines à vapeur* (1863)
* *Cours mécanique appliquée* (1874)

## Referanser


## Kilder
Miami Supercops

***Miami Supercops*** er en engelskspråklig italiensk actionkomedie fra 1985 regissert av Bruno Corbucci. Hovedrollen spilles av Bud Spencer og Terence Hill. Filmen handler om to FBI-agenter som opererer i Miami, forkledd som politimenn, og som forsøker løse et kriminalmysterium knyttet til et bankran som ble begått syv år tidligere. Regi er ved Bruno Corbucci.

Dette skulle bli den siste filmen med Hill og Spencer på nesten ti år. Den neste og aller siste der de spilte sammen var en western-komedie som er lite kjent utenfor Italia.

## Handling

I 1978 ble 20 millioner dollar stjålet fra en bank i Detroit. En av ransmennene ble tatt, en annen ble funnet død, mens en tredje forsvant. Syv år senere løslates han som ble tatt. Han reiser straks til Miami, men blir funnet død dagen etter ankomsten. FBI-agentene Doug Bennet og Steve Forest blir satt på saken, under dekke av å være politimenn fra Miami. Det blir etterhvert klart at den tredje raneren har gjemt pengene i Miami og at personer høyt oppe i systemet er involvert.

## Rollebesetning
* Terence Hill: Doug Bennet
* Bud Spencer: Steve Forrest
* C.B. Seay: Chief Tanney
* William „Bo“ Jim: Charro
* Ken Ceresne: Robert Delman/Ralph Duran
* Jackie Castellano: Irene
* Harold Bergman: Chief Reisner
* Buffy Dee: Hotelier Pancho

## Referanser


## Eksterne lenker
*
Refstad transittmottak

**Refstad transittmottak**, tidligere **Løren asylmottak**, er et asylmottak på Løren i Oslo, etablert i byggene tyskerne satte opp under andre verdenskrig i forbindelse med utvidelsen av Aker sykehus.

Etter krigen ble Statens Attføringsinstitutt etablert her. Pasienter kom fra hele landet til behandling for medisinske, sosiale og yrkesmessige problemer.

## Kilder
*
Alfa Romeo 155

**Alfa Romeo 155** (1992–98) var en 4-dørs sedan familiebil fra italienske Alfa Romeo i Milano.

Den tok over for Alfa Romeo 75 og ble bygget i noe over 192 000 eksemplarer før Alfa Romeo 156 kom i 1998.  155 var tegnet av Ercole Spada (født 1937) ved I.DE.A. i Torino og bygget i Pomigliano utenfor Napoli. 155 kom med bensin- og dieselmotorer, samt forhjulsdrift (eller Q4 firehjulsdrift) og ble importert til Norge av Ugland.

## Referanser


## Eksterne lenker
* 
*
Chi Chunxue

**Chi Chunxue** (født 1998) er en kinesisk langrennsløper, som har sølv på 5&nbsp;km for jenter ved Vinter-OL for ungdom 2016 på Lillehammer som fremste internasjonale meritt.

## Idrettskarriere
;2012/13
Chi ble kinesisk ungdomsmester på 10 km i 2013. 

;2013/14
Hun kom på 4.-plass i et FIS-renn i Enare i Finland i november 2013, på 10 km fri stil. Hun deltok også i verdenscupen denne sesongen, og fikk der en 47.-plass i Stage World Cup-rennet i Val di Fiemme som beste resultat. 

;2014/15
I februar 2015 vant hun sitt første FIS-renn, da hun vant 5 km fri teknikk i Falun, foran Tanja Karisik og Casey Wright. Hun deltok ved Ski-VM 2015 i Falun, der hun kom på 43.-plass på 30 km fellesstart, 52.-plass på 7,5 + 7,5 km biathlon og 53.-plass i sprinten. I tillegg kom hun på 17.-plass på lagsprinten, der hun gikk sammen med Li Xin. 

På nasjonalt nivå vant hun både sprinten og stafetten ved det nasjonale ungdomsmesterskapet på ski. 

;2015/16
Hun deltok ved Vinter-OL for ungdom 2016, der hun fikk én sølvmedalje. Hun kom på 2.-plass på 5&nbsp;km fristil, bak Maja Jakunina, men foran Rebecca Immonen. I sprinten ble hun slått ut i kvartfinalen, og i langrennscross nådde hun finalen og endte på 9.-plass. 

## Referanser


## Eksterne lenker
* 
*  Profil hos ungdoms-OL 2016 (arkivert)
Beleiringen av Limerick i 1691

**Beleiringen av Limerick i 1691** var en av flere beleiringer av Irland som blant annet ble beleiret to ganger under den vilhelminske krigen i Irland (1689-1991). Byen, som ble holdt av jakobittene, klarte å slå tilbake vilhelmittene i et angrep i 1690, men etter den andre beleiringen i august-oktober 1691 overga byen seg på vilkår. 

## Beleiringen
Under den andre beleiringen hadde den militære situasjonen snudd seg for jakobittene. Hovedarméen til jakobittene ble grundig slått i slaget ved Aughrim i juli 1691 og 4&nbsp;000 mann ble drept, inklusive kommandanten Marquis de St Ruth og tusenvis flere ble tatt til fange eller deserterte. Galway hadde overgitt seg i juli 1691. De overlevende jakobittene trakk seg tilbake til Limerick, men i motsetning til året før, var moralen nå særdeles lav og de var klare til å overgi seg. På den andre siden hadde forsvarsverkene i Limerick blitt kraftig utbedret siden 1690. Den vilhelminske general Godert de Ginkell beleiret byen og bombarderte den til murene raste sammen. Et vilhelminsk overraskelsesangrep drev de irske forsvarerne fra vollene som forsvarte Thomond-broen og sendte de irske forsvarerne mot Limerick. De franske forsvarerne ved hovedporten nektet å åpne den for de flyktende irene og om lag 800 av dem ble drept eller druknet i Shannonelva. 

## Kapituleringen og avtalen
Etter dette kastet Patrick Sarsfield de franske kommandantene i Limerick, Chevalier de Tessé og Marquis d'Usson, ut av byen og startet forhandlinger om å overgi seg. Han og Ginkel skrev en avtale med vilkår om at de sivile innbyggerne i Limerick skulle respekteres, tolerere den katolske religionen i Irland, garantere mot at de katolskeide områdene i Irland ble konfiskert og la Sarsfield og den jakobittiske arméen få fritt leide tilbake til Frankrike. Limerick overga seg på disse vilkårene i oktober 1691. Sarsfield forlot Irland med 10&nbsp;000 soldater og 4&nbsp;000 kvinner og barn gikk inn i fransk tjeneste. Denne reisen er blitt kjent som *Flight of the Wild Geese.* Vilkårene i freden i Limerick ble siden avslått av protestantene som dominerte det irske parlamentet.

## Kilder
* Piers Waudchope, *Patrick Sarsfield and the Williamite War*, Dublin 1992.
* J.G. Simms, *Jacobite Ireland*, London 1969.
World Cup i ishockey 2016

**World Cup i ishockey 2016** (engelsk: **World Cup of Hockey 2016**) var den 3. utgaven av World Cup i ishockey. Turneringen ble arrangert av National Hockey League (NHL) og National Hockey League Players' Association (NHLPA) i samarbeid med International Ice Hockey Federation (IIHF) og ble spilt i Air Canada Centre i Toronto i Canada i perioden 17.-29. september 2016.

## Format
De åtte lagene ble inndelt i to grupper med fire lag i hver. Hver gruppe spilte en round-robin hvoretter de to beste lagene i hver gruppe avanserte til semifinalene. Semifinalene ble avgjort i form av én kamp, og vinnerne gikk videre til finalen som ble spilt best av tre kamper.

## Arena

## Lag
Lagene ble offentliggjort den 10. september 2015 av IIHF:

Da det ikke var tid nok til å planlegge og arrangere en kvalifiseringsturnering for de to siste plassene ble de to siste plassene gitt til to all-star lag. **Team North America** skulle bestå av de beste spillerne fra Canada og USA i alderen 23 år eller yngre (pr. 1. oktober 2016). Team **Europa** skulle bestå av de beste spillerne fra Europa som ikke er fra Russland, Sverige, Finland eller Tsjekkia.

## Tropper

Alle åtte lag skulle ha en tropp bestående maksimalt av 20 utespillere (løpere og backer) og tre målvakter. Lagene innsendte enn preliminær tropp på 16 spillere den 2. mars 2016.

## Treningskamper

----

----

----

----

----

## Gruppespill
Alle tider er lokale (UTC-04.00).
### Gruppe A

----

----

----

----

### Gruppe B

----

----

----

----

## Sluttspill
Alle tider er lokale (UTC-04.00).

### Trekning

### Semifinaler

----

### Finale
Finalen ble spilt som en «best av tre»-serie. Canada ble mestre etter å ha slått Europa 2-0 i kamper.

----

## Referanser
Nadine Fest

**Nadine Fest** (født 28. juni 1998) er en østerriksk alpinist, som representerer klubben SC-Gerlitze. Hun har gull i super-G ved Vinter-OL for ungdom 2016 på Lillehammer og gull både i super-G og i kombinasjonen under junior-VM i alpint 2017 i Åre som fremste internasjonale meritter.

## Idrettskarriere
;2013/14
Fest vant slalåm i U16-klassen ved Whistler Cup i april 2014, foran hhv. Zanete Gedra og Katrin Hinterholzer. Østerrike vant her også nasjonscupen. Hun vant også slalåm i U16-klassen ved det østerrikske mesterskapet i alpint. 

;2014/15
Ved det østerrikske juniormesterskapet i februar 2015 kom hun på 22.-plass i storslalåm og 24.-plass i super-G. Hun kjørte ut i slalåm. Hun deltok også i det østerrikske mesterskapet for senior, der hun kom på 28.-plass i slalåm, 5.-plass i super-G og 7.-plass i kombinasjonen. Ved det det østerrikske juniormesterskapet i april kom hun på 5.-plass i super-G. 

Hun fikk sin første pallplassering i et FIS-renn i 2015, med en 2.-plass i storslalåm i Krvavec i april. Hun kom også på 5.-plass i kombinasjonen. 

;2015/16
Før jul i 2015 fikk hun to nye pallplasseringer i FIS-renn, med 2.-plass i storslalåmrennene i Sölden og St. Lambrecht. Hun debuterte også i europacupen i alpint i januar 2016, med en 38.-plass i utfor i Altenmarkt. 

Ved FIS-rennet i Hafjell i januar, der det også var innlagt junior-NM i alpint 2016, vant hun både utfor, super-G og kombinasjonen. I februar deltok hun ved det østerrikske juniormesterskapet i alpint i Lackenhof, og kom der på 7.-plass i slalåm. Hun deltok også i storslalåm, men kjørte ut. 

Hun deltok i Vinter-OL for ungdom 2016, der hun fikk én medalje; hun vant super-G foran hhv Julia Scheib og Aline Danioth. I tillegg kom hun på 4.-plass i både slalåm og kombinasjonen, og 8.-plass i storslalåm. I parallellslalåm mikslag ble Østerrike slått ut i kvartfinalen, der de tapte for Finland. Fest kjørte her sammen med Manuel Traininger. 

Ved de resterende konkurransene i det østerrikske juniormesterskapet i alpint i mars og april kom hun på 8.-plass i super-G og 14.-plass i utfor. I det østerrikske mesterskapet fikk hun 4.-plass i kombinasjonen som beste resultat. Hun kom for øvrig på 9.-plass i super-G, 10.-plass i utfor og 10.-plass i storslalåm.

;2016/17
Hun tok gull både i super-G og i kombinasjonen under junior-VM i alpint 2017 i Åre.

;2022/23 og videre

Hun vant europacupen i alpint sammenlagt sesongene 2022/23 og 2024/25.

## Referanser


## Eksterne lenker
* 
*  Profil hos ungdoms-OL 2016 (arkivert)
Hete septemberdager

***Hete septemberdager*** er en norsk filmkomedie fra 1959, i regi av Nils R. Müller. Manuset ble skrevet av Odd Sættem. I rollene ses blant andre Ingerid Vardund, Georg Løkkeberg og Anita Rummelhoff.

## Handling
*Alexis* er en 25-årsjubilant som aldri har giftet seg. Han har imidlertid et forhold med en ung student, *Susann*. *Turi* er *Alexis*' eks-kjæreste og nettopp hjemkommet fra USA etter et havarert ekteskap. Møtet mellom *Alexis* og *Turi* gir deres gamle kjærlighet nytt liv. *Alexis* tvinges til å velge hvilken av kvinnene han skal ta.

## Rolleliste
*Ingerid Vardund – *Turi*
*Georg Løkkeberg – *Alexis*
*Anita Rummelhoff – *Susann*
*Sverre Holm – *Per, Susanns venn*
*Georg Richter – *Lindby, grosserer*
*Lalla Carlsen – *Lindbys søster*
*Joachim Holst-Jensen – *Hennes mann, «malersvennen»*
*Mette Lange-Nielsen 		
*Egil Lorck 		
*Erna Schøyen
*Per Harald Hartvig

## Sanger
*«Dance with Me», Cha-Cha-Cha (Mel.: Bjørn Woll, tekst Odd Grythe). Pelle Hartvig med Filmorkester. Dir.: Bjørn Woll. Utgitt på singlen Fontana 269&nbsp;005&nbsp;TF og EP-platen Fontana 464&nbsp;250&nbsp;TE i 1958.
*«Poor Miguel» (Mel.: Bjørn Woll, tekst Odd Grythe). Pelle Hartvig med Filmorkester. Dir.: Bjørn Woll. Utgitt på singlen Fontana 269&nbsp;005&nbsp;TF og EP-platen Fontana 464&nbsp;250&nbsp;TE i 1958.

## Referanser


## Eksterne lenker
*
Cassard-toktet

**Cassard-toktet** var en sjøreise som den franske kapteinen Jacques Cassard foretok i 1712 under den spanske arvefølgekrigen. Han seilte ut fra havnebyen Toulon med en flåte på åtte skip, 3&nbsp;000 sjømenn og 1&nbsp;200 soldater, og plyndret og raidet Kapp Verde-øyene, de britiske øyene Montserrat og Antigua i Vestindia, og de nederlandske koloniutpostene Surinam, Berbice og Essequibo i Sør-Amerika. Han gikk så videre og raidet nederlandske St. Eustatius, og klarte med noe vanskligheter å få kontroll over Curaçao, den sterkeste nederlandske bebyggelsen i Karibia. Mange av stedene han gikk i land betalte myndighetene penger for å unngå plyndring, men dette hjalp ikke alltid og Cassard brøt av og til vilkårene han hadde gått med på.

Toktet gjorde at Cassard fikk utmerkelsen Saint Louis-ordenen.

## Kilder
* Norman, Charles Boswell. ''The corsairs of Frankrike.'' pp. 139-150
* Rodway, James. ''History of British Guiana''
Hudson Bay-toktet i 1686

**Hudson Bay-toktet** i 1686 var en av de engelsk-franske konfliktene ved Hudsonbukta. Det var det første av flere tokt sendt fra Ny-Frankrike mot handelsstasjonene til Hudson's Bay Company i sørenden av Hudsonbukta ledet av Chevalier de Troyes, klarte toktet å erobre handelspostene ved Moose Factory, Rupert House, Fort Albany og kapre kompaniskipet «Craven».

Selv om Frankrike og England da var i fred, brøt det ut krig mellom dem i 1689, og konflikten om utpostene i Hudsonbukta vedvarte. En av løytnantene til Troyes, Pierre Le Moyne d'Iberville, utførte flere tokt mot eiendommene til HBC og endte med en fransk seier i slaget ved Hudsonbukta i 1697. Mot slutten av krigen kontrollerte franskmennene alle utenom en handelsstasjon.

## Kilder
* ,  (1985).
Beleiringen av Fort Nashwaak i 1696

**Beleiringen av Fort Nashwaak**  skjedde under Kong Vilhelm-krigen da styrker fra Ny-England fra Boston gikk til angrep på hovedstaden i Acadia, Fort Nashwaak, ved dagens Fredericton i New Brunswick. Beleiringen var en hevn for den franske og indianske beleiringen av Pemaquid i 1696 i dagens Bristol i Maine i engelske provinsen Massachusetts Bay. Oberst Benjamin Church ledet den engelske styrken på 400 mann. Beleiringen varte to dager, mellom 18. og 20. oktober 1696 og var en del av et større tokt ledet av Church mot flere andre samfunn i Acadia.
Daniel Henriksbø

**Daniel Henriksbø** (1984–2011) var en norsk filmprodusent og eier av filmselskapet Vidvinkel Film. Før han startet eget selskap var han lærling og deretter produksjonskoordinator i Merkur Film. Han ble født i Tromsø, men vokste opp i sørlandsbygden Kvinesdal. 

## Arbeid
Hans arbeid som produsent inkluderer kinofilmene *[[Inn i mørket]]* (2012) og *Skumringslandet* (2014). I tillegg kom en rekke kortfilmer, deriblant *Amor* (2009) og *Gjenmøte* (2010). Henriksbø samarbeidet med skuespillere og filmfolk som Kim Bodnia, Sverre Anker Ousdal, Pål Sverre Hagen, Ewen Bremner, Petter Vennerød, Jenny Skavlan med flere.

## Personlig
I 2011 ble Henriksbø og fotografene Mats Bjarg og Henning Høifødt tatt av en kjempebølge på Stapnes utenfor Egersund, under produksjonen av filmen Skumringslandet. Mats Bjarg og Daniel Henriksbø omkom.

Under premieren av Inn i Mørket på Kvinesdal kino i 2012, reiste publikum seg og holdt ett minutts stillhet før filmen startet, til ære for den avdøde filmprodusenten og for å hedre hans minne.

## Referanser


## Eksterne lenker
* 
* 
* Minneord fra kultursjef Jan Schou 
* Hedring av minne under premiere
ZF Friedrichshafen

**ZF Friedrichshafen AG** (Friedrichshafen, 1915) er en tysk produsent av girkasser og annet utstyr for bilindustrien.

Z står for «zahnrad» på tysk (tannhjul). Fabrikken laget først gir til luftskip og fra 1919 til biler. Fabrikkene ble gjenoppbygd etter den andre verdenskrig og i 1953 hadde ZF sin første synkroniserte girkasse mens automatgir kom i 1961. Fra 1973 har de hatt produksjon og utvikling i England. På 1980-tallet bygde ZF fabrikker i Asia og i USA. På 2000-tallet laget de også automatikk for antikrenging, aktiv styring og kollisjonsputer. Fabrikken er blant annet kjent for å produsere girkasser for Porsche.

I 2015 er over 90 prosent av aksjene eid av Zeppelin Foundation. Etter å ha kjøpt amerikanske TRW i 2015 angir ZF de har doblet antall ansatte til 138 000 ansatte, nå fordelt på 230 steder.  ZF-TRW var i 2016 verdens nest største produsent av bildeler.

Manuelle gir:
*S4-xx, 4-trinns. Brukt i Lotus Elite
*S5-xx, 5-trinns. Brukt av De Tomaso, Maserati, BMW, Lancia, Alfa Romeo
*S6-xx, 6-trinns.  Brukt av BMW, Jaguar
*S7-xx, 7-trinns. Brukt av Porsche
For elektriske og hybridbiler:
*Plug-in hybrid, 8-trinns (2008). Brukt i BMW X5 40e

Automatgir:
*3HPxx, tre-trinns
*4HPxx, fire-trinns (1987)
*5HPxx, fem-trinns (1990)
*6HPxx, seks-trinns (2000)
*7DTxx, syv-trinns dobbelt klutsj (2009). Bygges i Brandenburg.  Brukes i Porsche som kaller det PDK (*Porsche Doppel Kuppling*)
*8HPxx, åtte-trinns gir (2009). Bygges i Saarbrücken. Brukt i BMW, Audi, Aston Martin, Rolls-Royce, Maserati, Dodge og Alfa Romeo Giulia/Stelvio
*9HPxx, ni-trinns (2012). Bygges i USA. Brukt i Land Rover og Jeep, Fiat 500X og Fiat Doblo, Honda CR-V
*CFTxx, trinnløst gir. Brukes av Ford


Panzermuseum Munster 2010 0074.JPG | girboks for tanks
ZF Stufenautomatgetriebe 8HP70.jpg | 8-trinns automat
ZF in Passau-Patriching.jpg | lokalene i Passau


## Referanser


## Eksterne lenker
*www.zf.com, hjemmeside på web
Alfa Romeo Alfa 6

**Alfa Romeo Alfa 6** (1979–86) er en stor 4-dørs familiebil sedan fra italienske Alfa Romeo.

Navnet kommer av motoren som har seks sylindre (V6) og seks forgassere. Girkassen var frontmontert, enten manuell eller 3-trinns automat fra tyske ZF Friedrichshafen AG, som også leverte servostyringen (første gang i en Alfa). Utseendet og mye av deler kom fra forgjengeren Alfa Romeo Alfetta. I 1983 fikk den firkantede lykter og bensininnsprøytning fra tyske Bosch, samt en dieselmotor fra *VM Motori*. Den ble etterfulgt av Alfa Romeo 164.

Alfa6wiki.jpg
Wikialf6204.jpg


## Referanser
Millers dokument

***Millers dokument*** er en svensk stumfilm fra 1916 i regi av finlandssvenske Konrad Tallroth. Manuset ble skrevet av Georg Bodmer, som var et pseudonym for Bertil Malmberg. Produksjonsleder var norskfødte Eilif Skaar. I rollen som Allan ser vi den norske skuespilleren Nicolay Johannsen.

Filmen ble spilt inn i Svenska Biografteaterns studio på Lidingö med utendørsscener fra Fjällgatan og Östra station i Stockholm.

## Handling
Godseier Friedmans fostersønn Allan skal forlate hjemmet til fordel for universitetsstudier. Han er forelsket i Friedmans datter Agnes. I avskjedens stund innser hun at det er *Allan* som hun elsker. Hun har etter en svermerisk impuls i hemmelighet forlovet seg med godseier *Steiner*, farens antagonist - en forbindelse som hun nå vil bryte.

Godseier Steiner får en dag et brev undertegnet J Miller, hvor Steiner anklages for å ha ruinert ham en gang i tiden. Miller skriver at han nå har nok av bevis mot ham og ber Steiner om å oppsøke ham. Steiner dukker opp hos den eldre mannen og trosser åpent dennes trusler. Den eldre mannen blir totalt forvirret av sinnsbevegelse, begir seg ut i byen og får slaganfall på en restaurant. Rent tilfeldig blir det Allan som må hjelpe ham hjem.

## Rolleliste (i utvalg)
* Alfred Lundberg - Friedman, godseier 
* Greta Almroth - Agnes, hans datter 
*Nicolay Johannsen - Allan, student, hans fostersønn 
* Konrad Tallroth - Steiner, godseier 
* William Larsson - J Miller

## Referanser


## Eksterne lenker
*
Fyrstedømmet Catalonia

**Fyrstedømmet Catalonia** (katalansk *Principat de Catalunya*, aranesisk *Principautat de Catalonha*; spansk *Principado de Cataluña*; fransk *Principauté de Catalogne*), fra latinsk *Principatus Cathaloniae*, er et historisk område nordøst på Den iberiske halvøyen, hovedsakelig i Spania, men med enkelte områder helt sør i Frankrike.

Fyrstedømmet ble stiftet da flere grevskap ble samlet som Marca Hispanica under reconquista, styrt av greven av Barcelona. Det ble senere, i 1137, slått sammen med kongemakten Aragón, og ble et viktig medlem her. 

Navnet «Fyrstedømmet Catalonia» var i bruk frem til Den andre spanske republikken, da bruken av navnet ble forbudt på grunn av den historiske tilknyttinga til monarkiet. Navnet blir fremdeles stundom brukt. 

## Eksterne lenker
* Catalonia in Hiperenciclopedia
En storslått hyllest til Elvis!

***Elvis! en storslått hyllest til Elvis*** er et album hvor Stephen Ackles Paal Flaata og Vidar Busk synger Elvis-låter.  
Ackles, Flaata og Busk turnerte i Norge i 2015 og 2016 med forestillingen «Elvis! » og liveopptak fra 2015 er utgitt på CD-en *Elvis! en storslått hyllest til Elvis*.
Albumet ble utgitt på Grappa i 2016.
## Sporliste
# Vidar Busk: «That's All Right» (Arthur Crudup)
# Stephen Ackles: «(Now and Then There's) A Fool Such as I» (Bill Trader)
# Paal Flaata: «Big Hunk O'Love» (Aaron Schroeder/Sid Wyche)
# Stephen Ackles: «It's Now or Never» (Wally Gold/Aaron Schroeder/Eduardo Di Capua)
# Vidar Busk: «Fools Fall in Love» (Leiber/Stoller)
# Paal Flaata: «Jailhouse Rock» (Leiber/Stoller)
# Paal Flaata: «Young and Beautiful» (Aaron Schroeder/Abner Silver)
# Vidar Busk: «Hound Dog» (Leiber/Stoller)
# Paal Flaata: «Little Less Conversation» (Mac Davis/Billy Strange)
# Paal Flaata: «Let Yourself Go» (Joy Byers)
# Paal Flaata: «It Hurts Me» (Joy Byers/Charlie Daniels)
# Stephen Ackles: «If I Can Dream» (Walter Earl Brown)
# Paal Flaata & Stephen Ackles: «Suspicious Minds» (Mark James)
# Paal Flaata: «Rubberneckin'» (Dory Jones/Bunny Warren)
# Paal Flaata & Stephen Ackles: «Don't Cry Daddy» (Mac Davis)
# Stephen Ackles: «C.C. Rider» (Ma Rainey/Lena Arant)
# Paal Flaata: «Patch It Up» (Eddie Rabbitt/Rory Bourke)
# Paal Flaata: «Burning Love» (Dennis Linde)
# Stephen Ackles & Paal Flaata: «Separate Ways/Always on My Mind» (Red West/Richard Mainegra/Johnny Christopher/Mark James/Wayne Carson)
# Stephen Ackles: «American Trilogy» (Trad./Mickey Newbury)
# Paal Flaata & Stephen Ackles: «Raised on Rock» (Mark James)
# Stephen Ackles: «Hurt» (Trent Reznor)
# Paal Flaata, Stephen Ackles & Vidar Busk: «Can't Help Falling in Love» (Hugo Peretti/Luigi Creatore/George David Weiss)
# «Closing Riff» (Paal Flaata/Vidar Busk/Stephen Ackles)

## Medvirkende
### Musikere
* Paal Flaata - sang, perkusjon, akustisk gitar
* Vidar Busk - sang, elektrisk gitar
* Stephen Ackles - sang
;Band
* Dagfin Hjort Hovind - kapellmester, elektrisk gitar, akustisk nylonstrengsgitar, produsent, tekniker, premiks, multitrack
* Anders Mossberg - bass, kor
* Gøran Grini - piano, orgel
* Martin Wister - trommer
* Petter Marius Gundersen - trompet, kor, perkusjon
* Hans Foyn Friis - trombone, trompet, kor, klokkespill, perkusjon
* Anders Hefre - saksofon, fløyte, kor, perkusjon 
* Lars Aas Hansen - akustisk gitar, kor
* Kjersti Thorset - kor
* Mona Veum Bækkelund - kor
* Kristian Edvardsen - bass på *It's Now or Never* og *Fools Fall in Love*
* Rikke Været Olsrud - kor på *C.C. Rider* og *Hurt*
* Tor Andersen - tamburin/kor på *Closing Riff*, tekst 
* Bjørge Verbaan - piano/orgel på *It's Now or Never*, *Fools Fall in Love*, *C.C. Rider* og *Hurt*
### Øvrige
* Åge Sten Nilsen - forestilling
* Bjørn Engberg - forestilling
* Geir Hamnes - forestilling
* Gusty Utterdahl - forestilling 
* Hans Petter Vadstein - tekniker
* Ulrik Lysebo - tekniker 
* Sandy Gunn - tekniker 
* Jim Berget - sluttmiks
* Morten Lund - mastering
* Anita Søderlind Andersen - fotograf
* Håkon Ims - design

## Referanser




## Eksterne lenker
*
Fiat Croma

**Fiat Croma** (1985–96, 2005–11) er to serier familiebil fra italienske Fiat.

Den første (1985–96) erstattet Fiat Argenta og var tegnet av Giorgetto Giugiaro fra ItalDesign og bygget på et forhjulsdrevet (Fiats første) understell delt med Alfa Romeo 164, Lancia Thema og svenske Saab 9000.  Blant de varierte bensin- og dieselmotorer fant man to med kontrollert turbulens (CHT). Croma ble avløst i 1996 av Fiat Bravo.

1987 Fiat Croma CHT.jpg
1987 Fiat Croma CHT rear.jpg
Fiat Croma (5054620375).jpg


Den andre (2005–11) var en stasjonsvogn, også denne tegnet av Giorgetto Giugiaro. Den ble bygget i Cassino sør for Roma på et GM-understell delt med Saab 9-3.  Motorene var betraktelig kraftigere enn første serie.

2010 Fiat Croma.JPG
CROMAarr.JPG


## Referanser
Charleston internasjonale lufthavn

:*Må ikke forveksles med lufthavnen utenfor [[Charleston (Vest-Virginia)]], [[Yeager lufthavn]]*

**Charleston internasjonale lufthavn** (IATA: CHS, ICAO: KCHS, FAA LID: CHS) er den største lufthavnen i delstaten Sør-Carolina i USA, 20&nbsp;km nordvest for sentrum av byen Charleston (Sør-Carolina). I 1928 ble *Charleston Airport Corporation* grunnlagt.  Ved lufthavnen har det vært flytrafikk for passasjerer siden 1931.  Flyplassen er også siden annen verdenskrig en viktig militær flyplass.

Til tross for at lufthavnen kalles internasjonal, finnes det bare innenriks flyruter i USA derfra.  De flyselskapene som opererer flest flyruter er Delta Air Lines og lavprisflyselskapet Southwest Airlines.

## Eksterne lenker

*Lufthavnens hjemmeside
Jason Spezza

**Jason Spezza** (født 1983) er en canadisk ishockeyspiller for National Hockey League-klubben Dallas Stars.

Spezza ble draftet som nummer to i første runde (etter Ilja Kovaltsjuk, draftet av Atlanta Thrashers) av Ottawa Senators i NHL Entry Draft 2001. Han spilte fram til dette i Ontario Hockey League. Han spilte deretter for Grand Rapids Griffins (samarbeidsklubb med Detroit Red Wings) og Binghamton Senators (samarbeidsklubb med Ottawa Senators) i American Hockey League, før han ble tatt opp i troppen til Ottawa Senators før 2002/2003-sesongen. Da sesongen 2004/2005 i NHL ble avlyst på grunn av *[[lock out]]*, vendte han tilbake til farmerklubben Binghamton Senators i AHL. I den delvis avbrutte NHL-sesongen 2012/2013 spilte han for SC Rapperswil-Jona Lakers i den sveitsiske toppligaen NLA.

1. juli 2014 gikk han fra Ottawa Senators til Dallas Stars på en fireårs kontrakt.

## Referanser


## Eksterne lenker
*
Nord Helikopter

**Nord Helikopter** er et norsk helikopterselskap med hovedkontor på Ålesund lufthavn, Vigra. Det ble stiftet i 2007. Selskapet har pr 2018 en flåte 9 stk Eurocopter AS350 B3-maskiner av nyere årgang. Selskapet har utspring i Flakk Gruppen som er eid og ledet av Knut Flakk.

Nord Helikopter driver i dag med helikopteroperasjoner som lasteflyging, personelltransport og linjebygging.

Det har 16 fast ansatte piloter og 10 ansatte på teknisk avdeling. De resterende ansatte er freelance piloter og Task Specialists.

Selskapets daglig leder pr 2018 er Erlend Folstad. Tidligere daglig leder var Jørund Kile som har vært med fra starten, men sluttet i selskapet i 2018. Magnus Meringdal er selskapets operasjonsleder.

I 2019 har selskapet utvidet flåten til å inkludere en ny type helikopter, EC130. Pr. Juni 2019 er det ikke bekreftet hvilke operasjoner dette helikopteret skal benyttes til. Forøvrig er typen en velegnet maskin til sightseeing rundt om i verden.

## Historie
Selskapet ble etablert i 2007 etter at søsterselskapet 62 Nord utvidet sitt tilbud til å inkludere sightseeingturer med helikopter.

Det ble på denne tiden kjøpt inn en maskin av typen Robinson R44. Senere utvidet NORD Helikopter sin flåte til å inkludere Eurocopter AS350.

Nord Helikopter utvidet raskt i årene 2012-2013 - og hadde på denne tiden en flåte bestående av 4-6 maskiner. Utvidelsen skjedde etter de fikk sitt første store linjeprosjekt (Statnettprosjektet Ørskog-Fardal). Dette prosjektet ble ferdigstilt i 2015.

I dag opererer NORD Helikopter ut fra Vigra, men har også en maskin stående i Bergen, Flesland.

## Tidligere prosjekter
Statnett: 420kV Ørskog - Fardal, hvor selskapet var med på nordligste del av prosjektet mellom Ørskog og Nordfjord.

Bane Nor: Oppgraderingsarbeid av tilførselslinjen til Ofotbanen i Narvik.

Statnett: 420kV Ertsmyra - Feda samt 525kV DC fra Ertsmyra - Flekkefjord

Statnett: 420kV Namsos - Surnadal, hvor selskapet er med på å bygge sørligste del av linjen - Snillfjord - Surna.

BKK Nett: 420kV Mongstad - Modalen

Statnett: 420kV Sauda - Lysebotn

**Selskapet har også vært med på følgende filminnspillinger:**

Ex Machina (2014)

The Snowman (2017)

Downsizing (2017)

Mission Impossible 6 - Fallout (2018) 

Blue Bayou (Black Widow) (2019) 

"B25" - James Bond (2019) 

## Referanser


## Eksterne lenker
*
Corto Maltese

**Corto Maltese** av Hugo Pratt er en italiensk albumtegneserie (opprinnelig utgitt som bidrag i seriehefter) om sjømannen og eventyreren Corto Maltese. Figuren ble introdusert i 1967 i føljetongen «Balladen om det salte hav», som av mange regnes som den første egentlige tegneserieromanen. «Corto Maltese» er en av de seriene som var med på å danne grunnlaget for voksentegneserier. Den gjenkjennes ved hyppige litterære og historiske referanser, samt av Pratts uttrykksfulle svart-hvitt-strek.

Hugo Pratt skrev 29 fortellinger, både i roman- og novelleform. Noen kom opprinnelig ut på italiensk, andre på fransk. Fra 2015 ble serien gjenopptatt av spanjolene Juan Diaz Canales og Rubén Pellejero. Foreløpig er det kommet to album i den nye serien, ingen av dem er oversatt til norsk.

Pratts serie har kommet på norsk i tre omganger, først fra 1986-1990, da forlaget Cappelen utga fire album, deretter i 2006, da Egmont utga sju, samt fra 2015, da Minuskel forlag begynte å utgi serien kronologisk ordnet etter heltens liv. Minuskels serie, oversatt av Jon Rognlien, ble fullført våren 2019.

## Norsk utgivning
Utgaver i sort-hvit er markert med brun tekst, utgaver i farger med magenta tekst.
### Cappelen
* Corto Maltese i Sibir (1986)
* Det gylne hus i Samarkand (1987)
* Tango (1988)
* Corto Maltese i steinbukkens tegn (1990)

### Egmont Serieforlaget
* Corto Maltese boks (2006)
# Balladen om det salte hav
# Karibisk suite
# Under sjørøverflagg
# Makt og magi
# De søte drømmers lagune
# Keltiske drømmer
# Corto Maltese i Sibir
* Eventyr i Venezia (2006)

### Minuskel Forlag
# Unge år (2015)
# Balladen om det salte hav (2015)
# Steinbukkens vendekrets (2016)
# De vakre drømmers lagune (2016)
# Keltiske ballader (2016)
# Afrikas horn (2016)
# Sibir (2017)
# Fabelen om Venezia (2017)
#Det gylne hus i Samarkand (2018)
#Tango (2019)
#Helvetia – Alkymiens rose (2019)
#Mu – Det tapte kontinent (2019)

## Oversikt

## Eksterne lenker
* Corto Maltese på Minetegneserier
* Corto Maltese på danske ComicWiki
* Corto Maltese på svenske Seriewikin
Dødskysset (dansk stumfilm)

***Dødskysset*** er en dansk stumfilm fra 1915. Regissørens identitet er ukjent. Manuset ble skrevet av norske Thomas Peter Krag.

## Handling
Edgar Doran blir trollbundet av den vakre Vera og gifter seg med henne. Han tar sin nybakte hustru med seg til sine forfedres gamle og dystre herregård dypt inne i skogen.

En dag kommer Veras venninne Gabrielle på besøk og ber henne om å passe på hennes kjærlighetsbrev.

Doran finner brevene i en skuff og vil lese dem, men Vera tar dem fra ham, låser dem inn og tar med seg nøkkelen. Doran bryter opp låsen til skuffen. Det skjer en ødesdiger misforståelse. Han leser kjærlighetsbrevene, som han tror at hustruen har skrevet til en elsker.

Vera drikker av et vinglass, som Doran – syk av sjalusi – har lagt gift oppi. Hun innsykner.

## Rolleliste
* Ingeborg Larsen – Vera
* Nicolai Neiiendam – Edgar Doran

## Referanser


## Eksterne lenker
*
Daniel Berrigan

**Daniel Berrigan** (1921–2016) var en amerikansk poet, fredsaktivist og katolsk prest tilhørende jesuittordenen. Sammen med sin lillebror Philip Berrigan var han i en periode på FBIs liste over de ti mest ettersøkte  grunnet sine aksjoner i fredsbevegelsen.

## Liv og virke
### Bakgrunn
Siden femårsalderen vokste Berrigan opp i Syracuse i staten New York. I 1946 tok han bachelorgrad ved St. Andrew-on-Hudson, jesuittenes seminar i Hyde Park i New York. Han underviste ved en folkeskole i New Jersey. I 1952 tok han mastergrad ved Woodstock College i Baltimore i Maryland..

### Prest
I 1952 ble han ordinert til prest. I januar 1968 reiste pater Berrigan til Hanoi sammen med Howard Zinn under Tet-offensiven for å «ta imot» tre amerikanske flysoldater, de første amerikanske krigsfangene som ble løslatt av nordvietnameserne siden de amerikanske bombeangrepene på landet begynte.

Senere, i Catonsville i Maryland i 1968, brant Berrigan sammen med gruppen Catonsville Nine innkallingsordrer ved hjelp av hjemmelaget napalm som en symbolsk og direkte protest mot Vietnamkrigen. Gruppen ble stilt for retten og domfelt, men Berrigan klarte med radikale åndsfrenders hjelp å stikke av før han begynte soningen. Mens han lå i skjul gav han intervju til Lee Lockwoods dokumentarfilm *The Holy Outlaw*. FBI fikk tak i han i William Stringfellows hjem og sendte ham til fengselet. Han ble løslatt i 1972.

Den 9. september 1980 var Berrigan med på utføre den første plogskårsaksjonen, med gruppen Plowshares Eight. Gruppen gikk inn på General Electricsk kjernevåpenanlegg i King of Prussia i Pennsylvania, der de hamret løs på to atommissiler og skadet deres koniske topper og helte blod på dokumenter. Rettssaken i etterkant endte med fengselsstraffer på mellom tre og ti år for de medvirkende. Etter nye rettsrunder ble dommene redusert til et og et halvt år. Domstolsforhandlingene etter aksjonen ble dramatisert i filmen *In the King of Prussia*, der aktivistene spiller seg selv og Martin Sheen spiller dommeren.

Daniel Berrigan var venn av Thomas Merton og Dorothy Day.

Berrigan bodde mot slutten av sitt liv i New York City, hvor han underviste på Fordham University.

## Referanser


## Eksterne lenker
* 
* 
*  Looking back in Gratitude, intervju med Daniel Berrigan
*  Film från Catonsville Nine-aksjonen på Youtube
*  DVD med Philip och Daniel Berrigan om historien bak Catonsville Nine
Huiyan

**Huiyan** (kinesisk: 慧嚴, pinyin: *Huìyán*, født 363, død 443) var en buddhistisk munk og oversetter, og venn av Daosheng, Sent i sin karriere hjalp han Buddhabhadra med oversettelsen av Avatamsakasutraen. Han hjalp også Dharmakṣema med den oversettelsen av "nordlige versjonen" av Mahāyāna mahāparanirvāna sūtraen.

## Litteratur
*Walter Liebenthal: A Biography of Chu Tao-sheng,” Monumenta Nipponica 11, no. 3 (1955): 287 n. 15. 〔梁高僧傳)
Jenny Erpenbeck

**Jenny Erpenbeck** (født 12. mars 1967 i Berlin (DDR)), er en tysk forfatter, regissør og dramatiker, medlem av Deutsche Akademie für Sprache und Dichtung.

## Bakgrunn
Erpenbeck er utdannet som bokbinder. Hun har studert teatervitenskap ved Humbolt-universitetet i Berlin og senere musikkteaterregi ved Hanns Eisler musikkhøgskole Berlin. Hun har arbeidet som påklederske ved Staatsoper Berlin, og etter endt utdannelse som regiassistent i Berlin og Graz. Hun har virket som frilans regissør i Tyskland og Østerrike. Erpenbeck debuterte som forfatter i 1999, med romanen *Geschichte vom alten Kind*.

Jenny Erpenbeck er datter av arabisk-oversetter Doris Erpenbeck (1942-2008, født Galuhn, senere gift Kilias) og filosof og forfatter John Erpenbeck (1942-). Hennes besteforeldre på farssiden er forfatterne Hedda Zinner (1905 eller 1907-1994) og Fritz Erpenbeck (1897-1975).

Hun ble i 2003 medlem av Deutsche Akademie für Sprache und Dichtung.

## Verker

### Oversettelser til norsk
**Går, gikk, har gått*, roman, oversatt av Ute Neumann Forlaget Oktober, ISBN 978-82-495-1630-8
**Alle dagers ende*, roman, oversatt av Ute Neumann, Forlaget Oktober, ISBN 978-82-495-1785-5
**Hjemsøkelse*, roman, oversatt av Ute Neumann, Forlaget Oktober, ISBN 978-82-495-2136-4
**Kairos*, roman, oversatt av Ute Neumann, Forlaget Oktober, ISBN 978-82-495-2493-8

### På tysk
* *Geschichte vom alten Kind*. Eichborn, Frankfurt am Main 1999, ISBN 3-8218-0784-9. Til svensk i 2001: *Historien om det gamla barnet*, oversatt av Ulrika Wallenström (Bonnier).
* *Tand*. Noveller. Eichborn, Frankfurt am Main 2000, ISBN 3-8218-0785-7. Svensk tittel: *Smäck*, oversatt i 2003 av Ulrika Wallenström (Bonnier).
* *Erzählungen*. Eichborn, Frankfurt am Main 2001, ISBN 3-8218-0696-6.
* *Wörterbuch*. Eichborn, Frankfurt am Main 2004, ISBN 3-8218-0742-3. Svensk tittel: *Ordbok*, oversatt i 2006 av Ulrika Wallenström (Bonnier).
* *Heimsuchung*. Eichborn, Frankfurt am Main 2008, ISBN 978-3-8218-5773-2. Svensk tittel: *Hemsökelse*, oversatt i 2010 av Ulrika Wallenström (Bonnier).
* *Dinge die verschwinden*. Galiani, Berlin 2009, ISBN 978-3-86971-004-4.
* *Aller Tage Abend*. Knaus Verlag, München 2012, ISBN 978-3-8135-0369-2.
* *Gehen, ging, gegangen*. Knaus Verlag, München 2015, ISBN 978-3-8135-0370-8.
* *Kairos*. Roman. Penguin Verlag, München 2021, ISBN 978-3-328-60085-5.

* *Katzen haben sieben Leben*. drama, uroppført 30. januar 2000, Vereinigte Bühnen Graz; Frankfurt am Main: Verlag der Autoren.

* *Leibesübungen für eine Sünderin*. drama, uroppført 27. mars 2003, Deutsches Theater Berlin; Frankfurt am Main: Verlag der Autoren.

## Referanser


## Eksterne lenker
* 
*
Fielding Graduate University

**Fielding Graduate University** er et akkreditert universitet i Santa Barbara i California i USA. Det tilbyr mastergrads- og doktorgradsprogrammer. Det ble grunnlagt i 1974, og hadde opprinnelig fokus på voksne yrkesutøvere som ville ta videre utdannelse på mastergrads- og doktorgradsnivå. Universitetet har fakulteter for psykologi, organisasjonsfag og pedagogikk, og har seks doktorgradsprogrammer (PhD og EdD) innen psykologiske, organisasjonspsykologiske og pedagogiske fag, i tillegg til forskjellige mastergradsprogrammer. Fielding Graduate University er institusjonsakkreditert av Accrediting Commission for Senior Colleges and Universities og doktorgradsprogrammene i psykologi er også akkreditert av American Psychological Association.

## Referanser


## Eksterne lenker
*Fielding website
Paris Brass Band

**Paris Brass Band** er et brassband med base i Paris, Frankrike.

Paris Brass Band ble stiftet i 2008 av musikere fra Conservatoire de Paris og Opéra de
Paris, det franske nasjonalorkesteret (*Orchestre National de France*) og *Garde
Républicaine*.  

Korpset har vunnet en rekke brassbandkonkurranser; deriblant det nasjonale franske mesterskapet og det åpne franske brassbandmesterskapet. Brassbandet har representert Frankrike en rekke ganger i europamesterskapet for brassband.

## Referanser


## Eksterne lenker
* Paris Brass Band
Slaget ved The Lizard

**Slaget ved the Lizard** (fransk *Combat du Cap Lézard*) fant sted den 21. oktober 1707 under den spanske arvefølgekrigen nær Lizard Point i Cornwall med to franske skvadroner under René Duguay-Trouin og Claude de Forbin og en engelsk konvoi, eskortert av en skvadron under kommandant Richard Edwards.

Duguay-Trouin og Forbin var to av de mest vellykkede franske marinekommandantene og de hadde påført den allierte handelsflåten store tap.

## Slaget
Den 20. oktober 1707 la en stor handelsflåte på 80 til 130 engelske skip ut fra Plymouth på vei mot Portugal med forsyninger til krigen i Spania. Det var fem engelske eskorteskip, under kommandant Edwards, som fulgte disse.

Dagen etter, nær Lizard Point, ble de oppdaget av to franske skvadroner med seks skip i hver. Teknisk sett var Forbin den øverste franske offiseren, men Duguay-Trouin var mer aggressiv, og skipet hans ledet angrepet og påførte mest skade, etter at Forbin hadde oppdaget den britiske konvoien.

Dette slaget ble nesten en total seier for franskmennene: «Cumberland», «Chester» og «Ruby» ble senket, men «Royal Oak» kom seg inn til Kinsale med noen handelsfartøy. «Devonshire» forsvarte seg selv i flere timer mot syv franske skip, før hun tok fyr og eksploderte, bare to av 900 mann overlevde.

## Involverte skip

### Storbritannia (Richard Edwards)
* HMS «Cumberland» 80 – kapret av «Lys» og «Gloire»
* HMS «Devonshire» 80 – eksploderte
* HMS «Royal Oak» 76 – unnslapp
* HMS «Chester» 50 – kaptein John Balchen - kapret 
* HMS «Ruby» 50 – kapret

## Referanser


## Kilder
* Allen, Joseph. *Battles of the British Navy: from A.D. 1000 to 1840*. Bell & Daldy publishing (1872) ISBN: B00087UD9S
Brass Band Willebroek

**Brass Band Willebroek** er et brassband med base i Willebroek, Belgia.

Brass Band Willebroek ble stiftet i 1979. Korpset har vunnet en rekke brassbandkonkurranser; deriblant europamesterskapet for brassband, som de har vunnet i 1993, 2006, 2007 og 2025.

## Referanser


## Eksterne lenker
* 
*
Brassband Bürgermusik Luzern

**Brassband Bürgermusik Luzern** er et brassband med base i Emmen i den sveitsiske kantonen Luzern.

Brassband Bürgermusik Luzern ble stiftet i 1967. Korpset har vunnet en rekke brassbandkonkurranser; deriblant europamesterskapet for brassband.

## Referanser


## Eksterne lenker
* Brassband Bürgermusik Luzern
Desford Colliery Brass Band

**Desford Colliery Brass Band** (tidl. **Desford Colliery Dowty**) er et brassband med base i North West Leicestershire, England.

Brassbandet fra Leicestershire i Øst-Midlands ble stiftet i 1898. Korpset har samarbeidet med dirigenter som James Watson, Howard Snell, Major Peter Parkes og James Gourlay og har vunnet flere prestisjetunge brassbandkonkurranser; deriblant det nasjonale britiske mesterskapet og europamesterskapet for brassband.

## Referanser


## Eksterne lenker
* Desford Colliery Brass Band
Litauisk jente med grener til palmesøndag

**Litauisk jente med grener til palmesøndag** (litauisk: **Lietuvaitė su verbomis**) er et maleri av den litauiskfødte kunstner Kanutas Ruseckas (polsk: Kanuty Rusieck). Bildet viser en jente som i favnen holder gress og grener til palmesøndag. Hun står i folkedrakt foran inngangen til en kirke hvor det er messe.

Maleriet er et av Ruseckas mest kjente, og er blitt et symbol på litauiske skjønne kunster det 19. århundre. Det tilhører Litauens kunstmuseum i Vilnius.

## Referanser
Leopold I av Anhalt-Dessau

**Leopold** **I av Anhalt-Dessau** (født 3. juli 1676 i Dessau, død 3. april 1747 samme sted) var fyrste av Anhalt-Dessau og prøyssisk feltmarskalk, vanligvis kjent som «der alte Dessauer» («den gamle dessauer»). Han var eldste sønn av fyrst Johan Georg II av Dessau og hørte fyrstefamilien Askanien. Han ble etterfulgt av sønnen Leopold II Maximilian av Anhalt-Dessau. 

## Referanser
Le Nouveau Siècle

**Le Nouveau Siècle** er en kultur- og konsertarena i Lille i Frankrike. Konsertlokalet har blitt brukt i forbindelse med større musikkarrangementer som europamesterskapet for brassband.

## Eksterne lenker
* onlille.com
Buddhanatur

**Buddhanatur** eller **Buddhaprinsipp** er et teknisk begrep innen mahāyāna buddhismen som refererer til ulike ting. Begrepet kan referere til *Tathāgatagarbha* og *Buddhadhātu*. *Tathāgatagarbha* kan oversettes med «livmoren» eller «embryoet» (*garbha*) til «den som har gått slik» (*tathagata*). *Buddhadhātu* betyr Buddhariket eller Buddhasutratet.
Tathāgatagarbhasūtraen

**Tathāgatagarbhasūtraen** er en innflytelsesrik som doktrinært viktig tekst innenfor mahāyānabuddhismen. Teksten postulerer eksistensen av Tathāgatagarbha eller Buddhanaturen som iboende i alle levende vesener, og hvordan det innenfor hvert levende vesen finnes en buddhisk «skatt som er evig og uforanderlig». Denne skatten er intet annet enn den iboende Buddha selv.

## Litteratur
* Hodge, Stephen  (2009 & 2012)."The Textual Transmission of the Mahayana Mahaparinirvana-sutra", lecture at the University of Hamburg
*King, Sallie, B. (1991). "Buddha Nature", State University of New York Press, ISBN 0-7914-0428-5
*Cole, Alan (2005).  For a close reading of the sutra's rhetoric, see chapter 5 of Text as Father: Paternal Seductions in Early Mahayana Buddhist Literature (Berkeley: U Cal Press, 2005), pp.&nbsp;197–235, entitled "Sameness with a Difference in the Tathāgatagarbhasūtra."